《祝英台近（春恨）》
宋代·吴淑姬

粉痕销，芳信断，好梦又无据。病酒无聊，欹枕听春雨。断肠曲曲屏山，温温沉水，都是旧、看承人处。

久离阻。应念一点芳心，闲愁知几许。偷照菱花，清瘦自羞觑。可堪梅子酸时，杨花飞絮，乱莺闹、催将春去。

作者简介：吴淑姬，约公元一一八五年前后在世失其本名，湖州人。生卒年均不详，约宋孝宗淳熙十二年前后在世。父为秀才。家贫，貌美，慧而能诗词。说详拙作中国女性的文学生活）淑姬工词。有《阳春白雪词》五卷，《花庵词选》黄升以为佳处不减李易安。